Document ID: 32008R0075

PADOMES REGULA (EK) Nr. 75/2008
(2008. gada 28. janvāris),
ar ko Regulu (EK) Nr. 1207/2001 par procedūru, ar ko vienkāršo Kopienas izcelsmes apliecinājumu izdošanu vai sagatavošanu, kā arī noteiktu atļauju izdošanu atzītiem eksportētājiem saskaņā ar noteikumiem, ar kuriem reglamentē preferenciālo tirdzniecību starp Eiropas Kopienu un atsevišķām valstīm
(Dokuments attiecas uz EEZ)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Regulā (EK) Nr. 1207/2001 (1) ir izklāstīti noteikumi, lai pareizi izdotu vai sagatavotu izcelsmes apliecinājumus produktiem, ko eksportē no Kopienas, preferenciālajā tirdzniecībā ar noteiktām trešām valstīm.
(2)
Regulas (EK) Nr. 1207/2001 III un IV pielikums būtu jāgroza, lai nodrošinātu pareizu norādi par to materiālu izcelsmi, kas izmantoti, Kopienā ražojot izcelsmes produktus.
(3)
Tāpēc attiecīgi būtu jāgroza Regula (EK) Nr. 1207/2001,
IR PIEŅĒMUSI ŠO REGULU.
1. pants
Ar šo Regulu (EK) Nr. 1207/2001 groza šādi:
1)
III pielikumu aizstāj ar tekstu šīs regulas I pielikumā;
2)
IV pielikumu aizstāj ar tekstu šīs regulas II pielikumā.
2. pants
Joprojām ir derīgas piegādātāja deklarācijas par produktiem, kuriem nav preferenciāla izcelsmes statusa, kas sastādītas pirms šīs regulas stāšanās spēkā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. janvārí

Labels: 3